3 Go utlwisa botlhoko gore mo lefatsheng gompieno go aname moya wa botsuolodi. Mathata a a bakwang ke moya oo ga a tswe kwa Modimong. Batho ba bantsi ba nyatsa mpho ya Modimo ya lenyalo, ba tsaya gore e feletswe ke nako, e baka mathata le dikgotlhang. Batho ba bantsi ba ba nyalaneng ba a tlhalana. Bana ba ka tswa ba sa bontshiwe lorato mme batsadi ba ka nna ba ba dirisa gore dilo di tsamaye ka tsela ya bone fa ba na le dikgotlhang mo lenyalong. Batsadi ba bantsi ba gana go ineela le fa go dira jalo go ka tlisa kagiso le kutlwano. (2 Tim. 3:3) Ka jalo, batho ba ka nna jang ba itumetse mo lenyalong mo dinakong tseno tsa mathata? Go ineela go thusa jang gore manyalo a se ka a thubega? Re ka ithuta eng mo dikaing tsa motlha wa gompieno tsa batho ba ba ileng ba nna ba itumetse mo manyalong a bone?